title: -jadval - O‘zbekiston respublikasi oliy va o‘rta maxsus ta’lim vazirligi namangan davlat universiteti
text: 464
  9) Davlat nafaqalari va boshqa to’lovlar
  Shu o’rinda ta’kidlash lozimki, daromad tarkibining yuqorida keltirilgan tasnifida
  ma’lum chalkashliklar mavjud. Jumladan, qurolli kuchlar xizmatchilarining pul va
  natural ko’rinishdagi ta’minotlarini alohida bandda berilishi mantiqqa ziddir, chunki
  harbiy xizmatchilar ham o’z faoliyatlari natijalarini ish haqi yoki maosh ko’rinishida
  oladilar. Shuningdek, 4 – 6 tartib raqamlari bo’yicha keltirilgan bandlar daromad turini
  emas, balki faoliyat turini ko’rsatadi va h.k.
  Aholi
  pul daromadlari
  ish haqi, tadbirkorlik faoliyatidan olinadigan daromad,
  nafaqa, pensiya, stipendiya shaklidagi barcha pul tushumlarini, mulkdan foiz,
  dividend, renta shaklda olinadigan daromadlarni, qimmatli qog’ozlar, ko’chmas mulk,
  qishloq xo’jalik mahsulotlari, hunarmandchilik buyumlarini sotishdan va har xil
  xizmatlar ko’rsatishidan kelib tushadigan daromadlarni o’z ichiga oladi.
  Natural daromad
  mehnat haqi hisobiga olinadigan va uy xo’jaliklarining o’z
  iste’mollari uchun ishlab chiqargan mahsulotlaridan iborat bo’ladi.
  Jamiyat a’zolari daromadlari darajasi ular turmush farovonligining muhim
  ko’rsatkichi hisoblanib, shu bilan birga alohida shaxslarning dam olishi, bilim olishi,
  sog’lig’ini saqlashi, eng zarur ehtiyojlarini qondirishi imkoniyatlarini belgilab beradi.
  Aholi daromadlari darajasiga bevosita ta’sir ko’rsatuvchi omillar orasida ish haqidan
  tashqari chakana narx dinamikasi, iste’mol bozorining tovarlar bilan to’yinganlik
  darajasi kabilar muhim o’rin tutadi.
  Aholi daromadlari darajasiga baho berish uchun nominal, ixtiyorida bo’lgan va real
  daromad tushunchalaridan foydalaniladi.